ໂຮໂລໄລຟ໌ ໂປຣດັກຊັນ

ໂຮໂລໄລຟ໌ ໂປຣດັກຊັນ (ຍີ່ປຸ່ນ: ホロライブプロダクション, ອັງກິດ: Hololive Production) ແມ່ນສັງກັດເວີຣ໌ຊວລຢູທູບເບີຣ໌ ຫຼື ວີທູບເບີ ທີ່ເປັນຂອງບໍລິສັດບັນເທິງທາງດ້ານເຕັກໂນໂລຊີຈາກຍີ່ປຸ່ນທີ່ຊື່ວ່າ ຄອຟເວີຣ໌ ຄໍຣ໌ປໍເຣຊັນ. ເຊິ່ງນອກຈາກການເຮັດໜ້າທີ່ເປັນສູນຈັດການເຄືອຂ່າຍຫຼາຍຊ່ອງທາງແລ້ວ ຍັງມີການຈັດການທາງດ້ານລິຂະສິດ, ການຂາຍສິນຄ້າ, ການຜະລິດເພງ ແລະ ການຈັດຄອນເສີດອີກດ້ວຍ. ອິງຈາກຂໍ້ມູນໃນເດືອນພຶດສະພາປີ2025, ທາງສັງກັດມີວີທູບເວີໃນການດູແລ88ຄົນໃນສາມພາສາຫຼັກຄືຍີ່ປຸ່ນ, ອິນໂດເນເຊຍ ແລະ ອັງກິດ, ລວມເປັນຜູ້ຕິດຕາມຫຼາຍກວ່າ80ລ້ານຄົນ ໂດຍກວມເອົາວີທູບເວີທີ່ມີຜູ້ຕິດຕາມຫຼາຍທີ່ສຸດເທິງແພລັດຟອມຢູທູບ ແລະ ບາງຄົນກໍເປັນສຕຣີມເມີຍິງທີ່ມີຜູ້ເບິ່ງຫຼາຍທີ່ສຸດໃນໂລກ.

ໃນຕອນທຳອິດຊື່ "ໂຮໂລໄລຟ໌" ແມ່ນໃຊ້ສຳລັບແອບພລິເຄຊັນຖ່າຍທອດສົດ3ມິຕິຂອງຄອຟເວີຣ໌ທີ່ເປີດຕົວໃນເດືອນທັນວາປີ2017 ແລະຕໍ່ມາໄດ້ເປິດຕົວເປັນ ສັງກັດວີທູບເບີຍິງຮຸ່ນທຳອິດແຕ່ເດືອນພຶດສະພາຈົນຮອດມິຖຸນາປີ2018. ໃນເດືອນທັນວາປີ2019 ໂຮໂລໄລຟ໌ ໄດ້ຖືກລວມເຂົ້າກັບ ໂຮໂລສະຕາຣ໌ ຂອງຄອຟເວີຣ໌ ແລະ ຄ່າຍເພງ ອິໂນະນາກະມິວສິກ(INoNaKo Music) ເພື່ອຈັດຕັ້ງເປັນແບຣນດຽວຄື "ໂຮໂລໄລຟ໌ ໂປຣດັກຊັນ" ແລະ ໃນປິ2020 ທາງໂຮໂລໄລຟ໌ ໂປຣດັກຊັນກໍໄດ້ເປີດຕົວສາຂາຕ່າງປະເທດຕື່ມອີກສອງພາສາຄື ໂຮໂລໄລຟ໌ ອິນໂດເນເຊຍ (Hololive Indonesia) ແລະ ໂຮໂລໄລຟ໌ ອິງລິຊ (Hololive English).

 ອ້າງອີງ